recursal/SuperWikiNEXT-32B huggingface dataset:
**மன்னர் மானியம்** பெற்று வந்த சுதேச சமஸ்தானங்கள் (பச்சை நிறம்).

**மன்னர் மானியம்** (Privy Purse in India) என்பது இந்திய விடுதலைக்கு முன்பு பிரித்தானிவின் இந்தியப் பேரரசின் கீழ், சுதேச சமஸ்தான மன்னர்களுக்கும், அவர்தம் வாரிசுகளுக்கும், இந்தியப் பிரிவினைக்குப்பின் இந்திய அரசால் ஆண்டுதோறும் வழங்கப்பட்ட உதவித் தொகையாகும். 

மன்னர் மானியம் எனும் உதவித் தொகை வழங்குவது, இந்திய அரசியலமைப்பில் செய்த 26வது திருத்தத்தை, 1971ஆம் ஆண்டில் இந்திய நாடாளுமன்றத்தின் இரு அவைகளில் நிறைவேற்றிய பின்னர், இந்திய அரசால் நிறுத்தப்பட்டது.

வரலாறு
------

இந்திய விடுதலைக்கு முன்னர் 1947இல் 560 சுதேச சமஸ்தானங்கள் ஆங்கிலேயே அரசுக்கு ஆண்டுதோறும் திறை செலுத்திக் கொண்டு, தத்தம் பகுதிகளை ஆட்சி செய்து கொண்டிருந்தன. அவற்றில் தமிழ்நாட்டில் புதுக்கோட்டை சமஸ்தானமும் ஒன்றாகும். 15 ஆகஸ்டு 1947இல் இந்திய விடுதலைக்குப் பின்னர், இந்திய அரசின் உள்துறை அமைச்சராக இருந்த சர்தார் வல்லபாய் படேலின் முயற்சியால் அனைத்து சுதேச சமஸ்தானங்களின் ஆட்சிப் பகுதிகள் இந்திய அரசின் கீழ் இணைந்தன.

தங்கள் ஆளும் பகுதியை இந்தியாவுடன் இணைத்தமைக்காக 565 சுதேச மன்னர்களுக்கு மானியத்தொகையாக இந்திய அரசு ஆண்டுதோறும் ரூபாய் 5000 முதல் இரண்டு இலட்சம் வரை வழங்கப்பட்டது. பெரிய சுதேச மன்னர்களாக ஹைதராபாத் நிஜாம், மைசூர், திருவாங்கூர், பரோடா, ஜெய்பூர் மற்றும் பாட்டியால மன்னர்களுக்கு பத்து இலட்சம் ரூபாய் வரை மன்னர் மானியம் வழங்கப்பட்டது.

ஒழிப்பு
-------

1969இல் மன்னர் மானிய ஒழிப்பு சட்ட மசோதா அரசு நாடாளுமன்றத்தில் கொண்டுவந்த போது ஒரு வாக்கு வித்தியாசத்தின் நாடாளுமன்ற மாநிலங்களவையில் தோற்றது. *இந்திய அரசியல் அமைப்பு (26வது திருத்தம்) சட்டம், 1971* (The Constitution (Twenty-sixth Amendment) Act, 1971) 1971இல் நாடாளுமன்றத்தின் இரு அவைகளில் நிறைவேற்றப்பட்டதால் இந்திய அரசு மன்னர் மானியம் வழங்குவது நிறுத்தப்பட்டது.

மேற்கோள்கள்
-----------

1. ↑  "Twenty Sixth Amendment". Indiacode.nic.in. 28 December 1971. 19 November 2011 அன்று பார்க்கப்பட்டது.
2. ↑  "H. H. Maharajadhiraja Madhav Rao vs Union of India on 15 December, 1970". Indian Kanoon. p. See para 44. 16 October 2012 அன்று பார்க்கப்பட்டது. The Bill was voted upon in the Lok Sabha on September 2, 1970. 332 votes for and 154 votes against it, were cast. It was considered in the Rajya Sabha ,on September 5, 1970, and was defeated, 149 voting for and 75 against it. It failed in the Rajya Sabha to reach the requisite majority of not less than two-thirds of the members present and voting.
3. ↑  "PART XIX". 2016-06-22 அன்று மூலம் பரணிடப்பட்டது. 2015-08-13 அன்று பார்க்கப்பட்டது.

வெளி இணைப்புகள்
---------------

* A site on Princely States, listing where known the historical privy purse in rupees
**மன்னர் மன்னன்** என்கிற **கோபதி** (இறப்பு: 6 சூலை. 2020) என்பவர் பாரதிதாசனின் ‌ஒரே மகனும், தமிழறிஞரும், எழுத்தாளரும், பேச்சாளரும், விடுதலைப் போராட்ட வீரரும் ஆவார்.

வாழ்க்கை வரலாறு
---------------

கோபதி என்ற இயற்பெயரைக் கொண்ட இவர் தனது 14 வது வயதில் தனது நண்பரான கவிஞர் தமிழ்ஒளியுடன் இணைந்து `முரசு’ என்னும் கையெழுத்து இதழை வெளியிட்டார். அந்த இதழ் அரசுக்கு எதிராக இருப்பதாக இருவர் மீதும் குற்றம் சுமத்தியது புதுச்சேரி பிரெஞ்சு அரசு. அப்போது கோபதிக்கு 14 வயது என்பதால் தண்டனையில் இருந்து தப்பித்துவிட்டார். ஆனால் கவிஞர் தமிழ் ஒளி தண்டிக்கப்பட்டார். அந்த வழக்கில் கோபதி என்ற இயற்பெயரில்தான் இவர் மீது குற்றம் சுமத்தப்பட்டது. அன்றிலிருந்து இவர் *மன்னர் மன்னன்* என்ற பெயரில் எழுதத் தொடங்கினார். 1947 இல் அந்நிய ஆட்சி அகல வேண்டும் என்று மாணவர் போராட்டத்தில் ஈடுபட்டதால் பிரஞ்சு பள்ளியில் இருந்து வெளியேற்றப்பட்டார். மேலும் இவர் இந்தியாவுடன் புதுவை இணைய வேண்டும் என்று நடந்த போராட்டத்தில் ஈடுபட்டார். 1965 நடந்ந இந்தித் திணிப்பு எதிர்ப்புப் போராட்டத்தில் கலந்துகொண்டு 45 நாட்கள் சிறையில் இருந்தார். பின்பு புதுச்சேரி வானொலி நிலையத்தில் பணியாற்றியுள்ளார். வானொலி நிலையத்தில் பணியாற்றியபோது, வானொலியில் பல்வேறு நாடகங்களைத் தயாரித்து வழங்கியுள்ளார். பாரதிதாசன் குறித்த வரலாற்று நூலான *கறுப்புக் குயிலின் நெருப்புக் குரல்* என்ற நூல் உள்ளிட்ட 50க்கும்‌ மேற்பட்ட நூல்களை எழுதியுள்ளார். புதுவைத் தமிழ்ச்சங்கத்தைத் தோற்றுவித்து அதன் தலைவராக இரண்டு முறை இருந்துள்ளார். இவரது பதவிக் காலத்தில் தமிழ்ச் சங்கத்திற்குக் கட்டடம் கட்டித் தந்தார்.

குடும்பம்
---------

இவர் சாவித்திரி என்பவரை திருமணம் செய்துகொண்டார். இந்த இணையருக்கு செல்வம், தென்னவன், பாரதி ஆகிய மகன்களும் அமுதவல்லி என்ற மகளும் உள்ளனர்.

இறப்பு
------

உடல் நலக்குறைவால் பாதிக்கபட்ட மன்னர் மன்னன் 2020 சூலை 6 அன்று தன் 92வது வயதில் புதுச்சேரியில் இறந்தார்.

எழுதிய நூல்கள் சில
------------------

* கறுப்புக் குயிலின் நெருப்புக் குரல் (பாரதிதாசனின் வரலாறு)
* பாவேந்தர் படைப்புப் பாங்கு
* பாவேந்தர் உள்ளம்
* பாட்டுப் பறவைகள் (பாரதியின் பத்தாண்டுகால புதுச்சேரி வாழ்வு குறித்து)
* நெஞ்சக் கதவுகள் (சிறுகதைகள்)

விருதுகள்
---------

* தமிழக அரசின் திரு.வி.க விருது
* தமிழக அரசின் கலைமாமணி விருது
* புதுச்சேரி அரசின் தமிழ்மாமணி.
* புதுச்சேரி அரசின் கலைமாமணி விருது

குறிப்புகள்
-----------

1. ↑  புரட்சிக் கவிஞர் பாவேந்தர் பாரதிதாசன் மகன் மன்னர் மன்னன் காலமானார், ஒன் இ்தியா, 2020 சூலை, 6
2. ↑  புதுச்சேரி: `கலைமாமணி... தமிழ்மாமணி' -பாவேந்தர் பாரதிதாசன் மகன் மன்னர் மன்னன் காலமானார்!, ஆனந்த விகடன், 2020 சூலை 6
3. ↑  மன்னர் மன்னன்: பாரதிதாசன் மகன் காலமானார், செய்தி, bbc.com, 2020 சூலை, 6
***என் புருசன் எதிர்வீட்டுப் பொண்ணு*** 2004 ஆம் ஆண்டு பாண்டியராஜன், சங்கவி, ராதிகா சௌத்ரி , மற்றும் அபிநய ஸ்ரீ ஆகியோரின் நடிப்பில் பரணி குமார் இயக்கத்தில், எஸ். பி. பூபதி இசையில், குறைந்த பொருட்செலவில் ஆரூர் அமுதா தயாரிப்பில் வெளியான தமிழ் நகைச்சுவைத் திரைப்படம்.

கதைச்சுருக்கம்
--------------

பால்காரரான பாண்டியன் (பாண்டியராஜன்) தன் மனைவியைப் பிரிந்து தன்னுடைய பாட்டியுடன் (பரவை முனியம்மா) வசித்துவருகிறார். அவன் வீட்டிற்கு எதிர்வீட்டில் வசித்துவருபவள் ரேகா (சங்கவி). அவள் பாண்டியனை தன் உறவினரைப் போல் எண்ணி பழகி வருகிறாள். பக்கத்துக்கு கிராமத்தில் வசித்துவரும் பாண்டியனுடைய மாமா மாணிக்கத்தின் (அலெக்ஸ்) இரண்டு மகள்கள் பார்வதி (ராதிகா சௌத்ரி)மற்றும் மீனாட்சி (அபிநயஸ்ரீ). பார்வதி அமைதியான குணமுள்ள பெண். மீனாட்சி முன் கோபமுடையவள்.

சில மாதங்களுக்கு முன்புதான் பாண்டியனுக்கும் பார்வதிக்கும் திருமணம் நடந்தது. தன் திருமணக் கொண்டாட்டத்தின் போது அளவுக்கு அதிகமாக மது அருந்திவிட்டு வீட்டுக்கு வந்த பாண்டியன் மீனாட்சியிடம் தவறாக நடக்க முயன்றுள்ளான். இதனால் மனமுடைந்த பார்வதி மீனாட்சியை அழைத்துக்கொண்டு தன் தந்தையின் வீட்டுக்கு வந்துவிடுகிறாள்.

வட்டிக்கு கடன் கொடுக்கும் சொக்கு (பாரதி) மோசமான நடத்தையுடையவன். அந்த கிராமத்தில் பெரும்பாலானோர் அவனால் பாதிக்கப்பட்டவர்கள். அவன் மீனாட்சியை விரும்புவதை அவளிடம் கூற அவளோ அவனை நிராகரிக்கிறாள். ஒரு நாள் தன்னிடம் தவறாக நடக்க முயலும் அவனைக் கொன்றுவிட்டு தானும் தற்கொலை செய்துகொள்கிறாள் மீனாட்சி

தங்கையை இழந்த பார்வதி மீண்டும் கணவன் வீட்டுக்குத் திரும்புகிறாள். அங்கு தன் கணவனுடன் பழகும் ரேகாவை சந்தேகப்படுகிறாள். அதன் பின் நடக்கிறது என்பது மீதிக்கதை.

நடிகர்கள்
---------

* பாண்டியராஜன் - பாண்டியன்
* சங்கவி - ரேகா
* இராதிகா சௌத்ரி - பார்வதி
* அபிநயஸ்ரீ - மீனாட்சி
* பரவை முனியம்மா - பாண்டியனின் பாட்டி
* அலெக்ஸ் - மாணிக்கம்
* சாப்ளின் பாலு
* பாலு ஆனந்த் - ரேகாவின் தந்தை
* ஆனந்த் - ராஜா
* பாரதி - சொக்கு
* பவா லக்ஷ்மண் - வைத்தி
* சூர்யகாந்த்
* ஜுபிளீ நடராஜன்

இசை
---

படத்தின் இசையமைப்பாளர் எஸ். பி. பூபதி. பாடலாசிரியர்கள் முத்துலிங்கம் மற்றும் இளைய கம்பன்.

| வ. எண் | பாடல் | பாடகர்கள் | காலநீளம் |
| --- | --- | --- | --- |
| 1 | பால்காரி | மாணிக்க விநாயகம் | 4:16 |
| 2 | யம்மா யம்மா | பிரசன்னா, கோபிகா பூர்ணிமா | 4:15 |
| 3 | ஒன்னு ஒண்ணா | பிரசன்னா, கோபிகா பூர்ணிமா | 4:24 |
| 4 | ஞானத் தங்கமே | மாணிக்க விநாயகம் | 5:09 |
| 5 | நாடு சும்மா | பரவை முனியம்மா | 1:40 |

  


1. ↑  "Movie : En Purushan Ethir Veetu Ponnu in KTV". spicyonion.com. 2017-12-22 அன்று மூலம் பரணிடப்பட்டது. 2017-12-18 அன்று பார்க்கப்பட்டது.
2. ↑  "Enn Purushan Ethir Veettu Ponnu on Fri 09, Jan". tv.burrp.com. 2017-12-22 அன்று மூலம் பரணிடப்பட்டது. 2017-12-18 அன்று பார்க்கப்பட்டது.
3. ↑  "En Purusan Ethir Veetu Ponnu Songs". saavn.com. 2017-12-18 அன்று பார்க்கப்பட்டது.
**என் சுயசரிதை** என்பது நாடகப் பேராசிரியர் பம்மல் சம்பந்தம் எழுதிய தன் வரலாற்று நூல் ஆகும். பிறப்பு, வளர்ப்பு, கல்வி, தொழில், நண்பர்கள் மற்றும் குடும்பம் என்று தம் அக வாழ்க்கையை இந்நூலில் எழுதியுள்ளார்.

நூலின் நோக்கம்
--------------

*பிறந்ததைப் பற்றி மற்றவர்கள் கூறுவதைத்தான் நாம் ஒப்புக்கொள்ள வேண்டும். இறந்ததைப் பற்றியும் மற்றவர்கள் பின் கூற வேண்டுமல்லவா?* என்று முதல் பாடத்திலே முன்னுரையாக மொழிகிறார்.

தமிழ் நாடகத் தந்தை பம்மல் சம்பந்த முதலியார் என்று எல்லாராலும் இவர் போற்றப்பட்டாலும் தம் சாதிப் பெயரை இணைத்துக் கொள்வதில்லை என்று இந்நூலில் குறிப்பிடுகிறார். சாதி வேறுபாடுகள் தீண்டாமை கட்சி வேறுபாடுகள் ஒழிந்து மக்கள் ஒற்றுமையுடன் வாழ வேண்டும் என்று தம் விருப்பத்தை எழுதியிருக்கிறார்.

உள் தலைப்புகள்
--------------

* என் இளம்பருவச் சரித்திரம்
* என் தாய் தந்தையர்
* ஏழைக் குடும்பம்
* தெருப் பள்ளிக்கூடங்களில் படித்தது
* நடுப் பருவம்
* வக்கீலாக வேலை பார்த்தது
* முதிர் பருவம்
* 55 வயதுக்கு மேற்பட்ட பருவம்
* நான் கோயில் தருமக் கர்த்தாவாக வேலை பார்த்தது
* நான் எந்தக் கட்சியையும் சேராதது.
* தமிழ் நாடகத்திற்காக நான் உழைத்தது
* நாடக சம்பந்தமான நூல்கள்
* பேசும் படங்களில் நான் பங்கெடுத்துக் கொண்டது
* இக்காலம் நாடகக் கலைக்காக உழைத்த சிறு தொண்டுகள்
* மதுவிலக்குப் பிரச்சாரம் செய்தது
* தினசரிப் பட்டி
* எங்கள் இல்வாழ்க்கை
* என் தாய் தந்தை போதித்த நீதிகள்

நூலில் பெறப்படும் முகாமையான கருத்துகள்
--------------------------------------

* கடன் இல்லா வாழ்வே கண்ணிய வாழ்வு
* குறித்த காலப்படி நடத்தல்
* தற்காலத்திய நாகரிகத்திற்கு தனித்தனி குடும்ப வாழ்வே ஏற்றது.

சான்று
------

என் சுயசரிதை - நூல் ஆசிரியர்: பம்மல் சம்பந்தம், சந்தியா பதிப்பகம், சென்னை-83

வெளி இணைப்புகள்
---------------

* என் சுயசரிதை.pdf
ஊராட்சி ஒன்றிய நடுநிலைப் பள்ளி, வி.லெட்சுமிபுரம்**ஊராட்சி ஒன்றிய நடுநிலைப் பள்ளி, வி.லெட்சுமிபுரம்** இந்திய நாட்டில், தமிழ்நாடு மாநிலத்தில் உள்ள புதுக்கோட்டை மாவட்டத்தில் திருமயம் சரகத்திற்குட்பட்ட வி.லெட்சுமிபுரம் ஊராட்சியில் இந்நடுநிலைப் பள்ளி அமைந்துள்ளது.

நிர்வாகம்
---------

பள்ளியானது தொடக்கக் கல்வித் துறையின் கீழ் உதவித் தொடக்கக் கல்வி அலுவலர் அவர்களின் நிர்வாகத்தில் செயல்படுகிறது. தமிழ்நாடு அரசு வழங்கும் விலையில்லா சீருடை,காலணி, புத்தகம், புத்தகப்பை, கணிதப்பெட்டி, கலர் பென்சில், பாடக்குறிப்பேடு ஆகியவை மாணவர்களுக்கு வழங்கப்படுகிறது.

குடியரசு நாள் கொண்டாட்டம்

கல்வி
-----

முதல் வகுப்பிலிருந்து எட்டாம் வகுப்பு வரை கல்வி பயிற்றுவிக்கப் படுகிறது. அரங்கிராம்பட்டி, கொட்டையாபட்டி, நல்லிப்பட்டி மற்றும் ஆலமரம் போன்ற, அருகில் உள்ள கிராமத்திலிருந்து மாணவர்கள் இப்பள்ளியில் கல்வி பயில்கின்றனர். இப்பள்ளியில் சராசரியாக நூற்றுக்கும் மேற்பட்ட மாணவ மாணவியர்கள் பயின்று வருகின்றனர்.பள்ளியில் முதல் வகுப்பு முதல் ஐந்தாம் வகுப்பு வரை செயல்வழிக்கற்றல் முறையிலும், ஆறாம் வகுப்பு முதல் எட்டாம் வகுப்பு வரை படைப்பாற்றல் கல்வி முறையிலும் பயிற்றுவிக்கப்படுகிறது.

ஆசிரியர்கள்
-----------

பள்ளியில் முதல் வகுப்பு முதல் ஐந்தாம் வகுப்பு வரை மூன்று ஆசிரியர்களும், ஆறாம் வகுப்பு முதல் எட்டாம் வகுப்பு வரை தலைமை ஆசிரியர் உட்பட நான்கு ஆசிரியர்களும் கல்வி கற்பிக்கின்றனர்.

மேற்கோள்கள்
-----------

1. ↑  "புதுகை மாவட்டத்தில் கல்வி வளர்ச்சிநாள் விழா". தினமணி.. பார்த்த நாள்: 11 May 2023.
**சிக்மண்ட் கேப்ரியேல்** (Siegmund Gabriel) (7 நவம்பர் 1851 – 22 மார்ச் 1924) ஒரு செருமானிய வேதியியலாளர் ஆவார்.

வாழ்வும் பணியும்
----------------

கேப்ரியேல் பெர்லினில் பிறந்தார். பெர்லினில் உள்ள பள்ளியில் பயின்றார். சில பருவங்களை பெர்லின் பல்கலைக்கழகத்தின் பயின்ற அவர் பின்னர் எய்டெல்பெர்க் பல்கலைக்கழகத்திற்குச் சென்றார். அங்கு அவர் இராபர்ட் வில்கெம் புன்சென் என்பவருடன் இணைந்து செய்த பணிக்காக 1874 ஆம் ஆண்டில் முனைவர் பட்டம் பெற்றார். 1921 ஆம் ஆண்டுவரை அவர் பெர்லின் பல்கலைக்கழகத்தில் பேராசிரியராக இருந்தார். 1887 ஆம் ஆண்டில் தனது இணை ஆராய்ச்சியாளர் சேம்சு டார்ன்புஷ் என்பவருடன் இணைந்து கேப்ரியேல் தொகுப்பு முறை என்ற வேதி வினையைக் கண்டறிந்தார். இவ்வினையே 1910 ஆம் ஆண்டில் இராபின்சன்-கேப்ரியேல் தொகுப்பு முறையாக மாறியது.

மேற்கோள்கள்
-----------

1. ↑  "Prof. Sigmund Gabriel". Geni. 1 செப்டம்பர் 2019 அன்று பார்க்கப்பட்டது.
2. ↑  "Siegmund Gabriel". Prabook. 1 செப்டம்பர் 2019 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி

 |
| மக்கள் | 
* Deutsche Biographie

 |
**மன்ஜீத் கௌர்** (*Manjeet Kaur* ; பிறப்பு 4 ஏப்ரல் 1982) பஞ்சாப் மாநிலத்தைச் சேர்ந்த ஒரு இந்திய விரைவோட்ட விளையாட்டு வீரர் ஆவார். 16 சூன் 2004 அன்று சென்னையில் நடந்த தேசிய சுற்று தடகள போட்டியில் 51.05 வினாடிகளில் 400 மீட்டர் தேசிய சாதனையை படைத்தார். நவம்பர் 2001 முதல் கே. எம். பீனாமோல் வைத்திருந்த முந்தைய சாதனையை இவர் முறியடித்தார். இவ்வாறு செய்ததன் மூலம், 2004 ஏதென்ஸ் ஒலிம்பிக்கிற்கான தகுதிச் சுற்றில் தேர்ச்சி பெற்றார். சித்ரா சோமன், ராஜ்விந்தர் கௌர், க. மா. பீனாமோல் ஆகியோருடன் சேர்ந்து 4 x 400 மீட்டர் ஓட்டப்பந்தயத்தில் தற்போதைய தேசிய சாதனையை வைத்திருக்கும் அணியை உருவாக்குகினார்.

ஒலிம்பிக் போட்டிகள்
-------------------

பஞ்சாப் காவல்துறையில் துணை காவல் கண்காணிப்பாளரான , மன்ஜீத் 2004 ஏதென்ஸ் ஒலிம்பிக்கில் 4 x 400 மீட்டர் ஓட்டப்பந்தயத்தில் இந்தியாவுக்காக போட்டியிட்டார். அங்கு இவரது அணி தற்போதைய தேசிய சாதனையை 3: 26.89 நேரத்துடன் அமைத்தது. இவர்களது அணி மூன்றாவது இடத்தைப் பிடித்தது.  பின்னர், பெய்ஜிங் ஒலிம்பிக்கில் இவர் 4 x 400 மீட்டர் ஓட்டத்தில் இந்தியாவை பிரதிநிதித்துவப்படுத்தினார். அங்கு இவரது அணி சதி கீதா, சித்ரா கே. சோமன் ,மந்தீப் கவுர் ஆகியோர் 3: 28.83 நேரத்தில் முடித்து ஏழாவது இடத்தை பிடித்தனர்.

ஆசிய விளையாட்டுப் போட்டிகள்
---------------------------

2006 ஆம் ஆண்டு தோஹா ஆசிய விளையாட்டுப் போட்டிகளில், மன்ஜீத் இந்தியாவை 4 x 400 மீட்டர் ஓட்டத்தில் தங்கத்தை பெற வழிநடத்தினார். முன்னதாக இதே நிகழ்வில், கசக்கஸ்தானைச் சேர்ந்த ஓல்கா தெரேஷ்கோவாவை பின்னுக்குத் தள்ளி மகளிர் 400 மீட்டர் ஓட்டத்தில் வெள்ளிப் பதக்கம் வென்றார். 2005 ஆம் ஆண்டில், இந்திய தடகளத்திற்கான இவரது பங்களிப்பிற்காக அருச்சுனா விருது வழங்கப்பட்டது.

பொதுநலவாய விளையாட்டுக்கள்
-------------------------

மன்ஜீத் கவுர் 2010 பொதுநலவாய விளையாட்டுப் போட்டிகளில் 4x400 மீ ஓட்டத்தில் மந்தீப் கவுர், சினி ஜோஸ், அசுவினி அக்குன்சியுடன் சேர்ந்து தங்கப் பதக்கம் வென்றார்.

சான்றுகள்
---------

1. 1 2  "Official Website of Athletics Federation of India: NATIONAL RECORDS as on 21.3.2009". Athletics Federation of INDIA. 5 August 2009 அன்று மூலம் பரணிடப்பட்டது. 2009-09-02 அன்று பார்க்கப்பட்டது.
2. ↑  "Olympic Games 2004 – Results 08-27-2004 – 4x400 Metres Relay W Heats". IAAF. 4 June 2009 அன்று மூலம் பரணிடப்பட்டது. 2009-10-04 அன்று பார்க்கப்பட்டது.
3. ↑  "Olympic Games 2008 – Results 08-22-2008 – 4x400 Metres Relay W Heats". IAAF. 2009-09-01 அன்று மூலம் பரணிடப்பட்டது. 2009-10-04 அன்று பார்க்கப்பட்டது.
4. ↑  "Arjuna Award". *webindia123.com*. 2011-06-04 அன்று மூலம் பரணிடப்பட்டது. 2009-09-04 அன்று பார்க்கப்பட்டது.

வெளி இணைப்புகள்
---------------

* Manjeet Kaur profile at IAAF
* "Manjit Kaur". *Sports-Reference.com*. Sports Reference LLC. பரணிடப்பட்டது 2020-04-18 at the வந்தவழி இயந்திரம்

|  |  |
| --- | --- |
| ஆளுமைக் கட்டுப்பாடு: மக்கள் இதை விக்கித்தரவில் தொகுக்கவும் | 
* World Athletics

 |
**குருதியுண்ணும் வௌவால்** அல்லது **வம்பயர் வௌவால்** (*Vampire bat*) எனப்படுபவை குறும் கைச்சிறகிகள் வகையைச் சேர்ந்த ஒரு வகை வௌவால்கள் ஆகும். சாதாரண வௌவால்களைப் போல இவையும் பாலூட்டிகளே.

அமெரிக்காவை தாயகமாகக் கொண்ட குருதியுண்ணும் வௌவால்கள் மெக்சிக்கோவிலிருந்து பிரேசில் வரையுள்ள பிரதேசத்திலும் சிலி, ஆர்ஜெண்டீனா ஆகிய நாடுகளிலும் காணப்படுகின்றன.

இன வகைகள்
---------

குருதியுறுஞ்சும் வௌவால் வகையில் மூன்று உபகுலங்கள் காணப்படுகின்றன. 

1. பொது குருதியுண்ணும் வௌவால்(*Desmodus rotundus*)
2. காலில் மயிர் கொண்ட குருதியுண்ணும் வௌவால்(*Diphylla ecaudata*)
3. வெண்சிறகுள்ள குருதியுண்ணும் வௌவால்(*Diaemus youngi*).

உடலமைப்பு
---------

நாசி கூம்புருவானது. வெப்பம், குளிர் உணர்வுகளை இனங்காண உதவும் வாங்கி அங்கங்கள் நாசியின் மேல் அமைந்துள்ளன. இவ்வாங்கி அங்கங்களே இரைகளின் குருதிக்கலன்களை இனங்காண உதவுகின்றன.சிறிய புறச்செவிகளும் மேற்றோலுக்குரிய வாலும் காணப்படும். வாயின் முன்புறம் பெரிய வெட்டும் பற்களும் அடுத்து வேட்டைப்பற்களும் உட்புறம் சிறிய பற்களும் காணப்படும்.

இவை இரவில் இரை தேடும் வழக்கம் உடையவை. குறைந்த சக்தி கொண்ட ஒலி அலைகளைப் பயன்படுத்தி இரைகளைக் கண்டறிகின்றன. மூளையில் காணப்படும் ஒலிவாங்கும் அமைப்பு இரையின் சுவாச ஒலியைக் கேட்குமளவு சிறப்படைந்தது. அகச்சிவப்பு கதிர்களை உணரக்கூடிய வகையிலான சிறப்பான உணர்கலம் மூளையில் காணப்படும். இது சில பாம்புகளுக்கு உள்ள விசேட கலங்களுக்குச் சமானமானதாகும்..

உணவு முறை
---------

 பன்றியில் குருதி உண்ணும் குருதியுண்ணும் வௌவால்
மனிதன் உட்பட பாலூட்டி விலங்குகளின் குருதியை உண்ணும். வம்பயர் வௌவால் கடிக்கவேண்டிய குருதிக்கலன் உள்ள தானத்தை இனங்கண்டு கடிக்கும். கடிவாயின் ஊடாக அதன் உமிழ் நீரைச் செலுத்தும்.உமிழ் நீரில் குருதி உறைவைத் தடுக்கக் கூடிய டிரக்குயிலின் (*Draculin*) எனும் பொருள் உள்ளது. குருதியை உறிஞ்சிக் குடிக்காது. கடிவாயின் ஊடாக நக்கியே உண்ணும். திரவ உணவை சமிபாடடையச் செய்யும் நொதியங்களும் காணப்படும்.
வௌவால்கள் இனத்திலேயே இவ்வகை வௌவால்கள் தான் தாய்க்கு எதாவது நேர்ந்தால் குட்டியை மற்ற வௌவால்கள் கவனித்து கொள்ளும். மற்றுமொரு சிறப்பான குணாதிசியம் என்னவென்றால் இவ்வகை வௌவால்கள் தன் காலனியிலிருகும் பிற வௌவால்கள் உணவு இல்லாமல் தவிக்கும் போது தன் உடம்பிலிருந்து சிறிதளவு குருதியை மற்ற வௌவால்கள் எடுத்து கொள்ள அனுமதிக்கும்.

ஆதாரங்கள்
---------

1. ↑  Angela L. Campbell, Rajesh R. Naik, Laura Sowards and Morley O. Stone (2002). "Biological infrared imaging and sensing". *Micron* **33** (2): 211–225. doi:10.1016/S0968-4328(01)00010-5. பப்மெட்:11567889.. பார்த்த நாள்: 2011-02-10.
**குருதி ஊட்டக்குறை** (**Ischemia** அல்லது **ischaemia**, **இசுகிமியா**) இழையங்களுக்கு குருதி கொண்டு செல்லப்படுவது தடைபடுவதால் இழையங்களை உயிர்ப்புடன் வைத்திருக்கும் வளர்சிதை மாற்றத்திற்குத் தேவையான ஆக்சிசன், குளுக்கோசு குறைபாடு ஏற்படுவதைக் குறிக்கிறது. குருதி ஊட்டக்குறை பொதுவாக குருதிக்குழல்களில் ஏற்படும் கோளாறுகளால் உருவாகின்றது; இதனால் தொடர்புடைய இழையங்கள் சேதமடையவும் செயற்திறனை இழக்கவும் காரணமாகிறது. தாழாக்சியம், நுண் குருதிக்குழல் செயற்பிழற்சி போன்றவை ஏற்படுகின்றன. நீர்மக்குழல் மேல்மறைப்பு (சுருக்கம்), நாளச் சுருக்கம், குழலியக்குருதியுறைமை, குருதிக் குழாய்க்கட்டி அடைப்பு போன்றவையால் உடலின் ஒரு அங்கத்தில் மட்டும் சிலநேரங்களில் உள்ளக தாழாக்சியம் ஏற்படலாம். குருதி ஊட்டக்குறைபாட்டில் ஆக்சிசன் குறைவைத் தவிர பிற ஊட்டக்கூறுகளும் குறைவாக இருக்கும்; வளர்சிதை மாற்றக் கழிவுகளும் வெளியேற்றப் படாதிருக்கும். குருதி ஊட்டக்குறை பகுதியாகவோ (மோசமான உட்செலுத்துகை) முழுமையாகவோ இருக்கலாம்.

மேற்கோள்கள்
-----------

1. ↑  *ஆக்சுபோர்டு ஆங்கில அகராதி* 2வது பதிப்பு, 1989.
2. ↑   *மெர்ரியம்-வெப்சுடர் இணைய அகராதியில்* உள்ளடக்கம் "இசுகிமியா" .
3. ↑  Merck & Co. Occlusive Peripheral Arterial Disease, The Merck Manual Home Health Handbook website, revised and updated March 2010. Retrieved March 4, 2012.
4. ↑  Zhai Y, Petrowsky H, Hong JC, et al: Ischaemia-reperfusion injury in liver transplantation—From bench to bedside. Nat Rev Gastroenterol Hepatol 2013; 10:79–89
5. ↑  Perico N, Cattaneo D, Sayegh MH, et al: Delayed graft function in kidney transplantation. Lancet 2004; 364:1814–1827
**சிங்க வரிசை** என்பது இந்திய ரிசர்வ் வங்கி முதன் முதலாக வெளியிட்ட பணத்தாள் வரிசையாகும். பிரித்தானியர்கள் இந்தியாவை விட்டு வெளியேற பிறகு சுதந்திர இந்தியா இந்தப் பணத்தாள் வரிசையை வெளியிட்டது. அதன் பிறகு மகாத்மா காந்தி வரிசை வெளியிடும் வரை இந்த சிங்க வரிசை புழக்கத்தில் இருந்தது. 

முதன் முதலாக இந்திய சுதந்திரத்திற்குப் பிறகு ஒரு ரூபாய் பணத்தாள் அச்சிடப்பட்டது.

சிங்க இலட்சனை
-------------

சுதந்திர இந்திய அரசாங்கம் தன்னுடைய இலட்சனையாக நான்கு சிங்கங்கள் உள்ள அசோகரின் தூணை ஏற்றுக்கொண்டது. அந்த தூணில் நான்கு சிங்கங்கள் நான்கு திசையை நோக்கியவாறு அமைந்திருக்கும். சின்னத்தில் நடுநிலையாக ஒரு சிங்கம் நேராக பார்க்கும்படியும், மற்ற இரு சிங்கங்கள் அதன் இரு புறமும் வேறு திசையை நோக்கியவாறும் அமைந்திருக்கும். நான்காவது சிங்கம் பின்புறமாக இருப்பதால் இலட்சனையில் அச்சிங்கம் தெரியாது. இந்த சிங்க அமைப்பின் கீழே அசோக சக்கரமும், சக்கரத்தின் வலது புறம் ஓடும் குதிரையும், இடதுபுறம் ஓடும் காளையும் அமைந்திருக்கும்.

காட்சியகம்
----------

* 
* 
* 
* 
* 
* 
* தொடக்கப் பதிப்பு, 1972தொடக்கப் பதிப்பு, 1972
* தொடக்கப் பதிப்பு, 1972தொடக்கப் பதிப்பு, 1972
* 
* 
* 
*

இவற்றையும் காண்க
----------------

* இந்திய ரூபாய்
* மகாத்மா காந்தி வரிசை
* மகாத்மா காந்தி புதிய வரிசை

ஆதாரங்கள்
---------

1. ↑  "The Journey Of Indian Currency Since 1947 To The Present". *Noise Break*. 14 November 2016.
2. ↑  "The History of the Indian Currency Notes and its Evolution". *Jagranjosh.com*. 30 November 2017.
**குருதியருவி** (Blood Falls) என்பது கிழக்கு அண்ட்டார்ட்டிக்காவில் உள்ள டெய்லர் பனியாற்றின் நுனியில் செம்பழுப்பு நிறத்தில் வெளிப்படும் உப்புநீர் வடிவு ஆகும். இரும்பு ஆக்சைடு கலந்திருப்பதால் சிவப்பு நிறம் தோன்றுகின்றது. இக் குருதியருவி டெய்லர் பனியாற்றில் இருந்து கிழக்கு அண்ட்டார்டிக்காவில் உள்ள விடோரியா லாண்டு என்னும் இடத்தில் மக்மர்டோ உலர் பள்ளத்தாக்கு (McMurdo Dry Valleys) பகுதியில் உள்ள டெய்லர் பள்ளத்தாக்கில் உள்ள பனி மூடிய மேற்கு பானி ஏரி (Lake Bonney) மீது விழுகின்றது.

இரும்பு-அதிகம் உள்ள மிகு உப்புநீர் (மீயுப்புநீர்) அவ்வப்பொழுது பனியின் இடையே உள்ள இடுக்குகளின் வழியே வெளிப்படுகின்றது. பனியாற்றின் அடியே ஏறத்தாழ 400 மீ ஆழத்தில் இருந்து உப்புநீர் வெளிப்படுகின்றது.

1911 இல் ஆத்திரேலிய புவியியலாளர் தாமசு கிரிபித் டெய்லர் என்பார் சிவப்புநிற படிவுகள் இருப்பதைக் கண்டுபிடித்தார். முதன்முதலில் இவ்விடத்தை கண்டுபிடித்ததால் இவர் பெயராலேயே இவ்விடம் அழைக்கப்படுகின்றது 

அண்ட்டார்ட்டிக்காவின் முன்னோடிகள் இந்த சிவப்பு நிறப் படிவு சிவப்புநிறப் பாசியால்ஆனதென்று நினைத்தனர், ஆனால் பின்னர் இது இரும்பு ஆக்சைடால் ஏற்பட்டது என்று நிறுவப்பட்டது.

மற்ற அண்ட்டார்ட்டிக் பனியாறுகளைப் போல, டெய்லர் பனியாறு அடிமட்டம் வரை உறைந்திருப்பதில்லை, ஏனெனில் பழங்காலத்து கடல்நீர் எப்படியோ அடியில் சிக்குண்டு இருப்பதால் இவ்வாறு அடியாழத்தே உறையாமல் இருக்ககூடும் என்று கருதப்படுகின்றது. குளிரால் நீர் உறையும் பொழுது அதில் சிக்குண்ட உப்புநீரில் உள்ள உப்பு உறையும் பகுதியில் இருந்து வெளியேற்றப்பட்டு, உறையாது இருக்கும் நீரில் சேர்ந்து கூடிய உப்புள்ள நீராக மாறுகின்றது. இதனால் சிக்குண்ட உப்புநீரில் உள்ள உப்பளவு கடல்நீரை விட 2-3 மடங்கு கூடுதலாக இருக்கும்.

பனிக்கட்டியின் இடையே உள்ள இடுக்குகளின் வழியே கிடைத்த உபுப்புமிகுந்த நீரை (மீயுப்புநீரை) சோதித்துப் பார்த்த பொழுது அது ஆக்சிசன் இல்லாமல் (ஆக்சிசன் அற்று) இருந்ததையும், சல்பேட்டும், இரும்பு மின்மவணுக்களும் (ferrous ion) கூடுதலாக இருந்ததை அறிய முடிந்தது. சல்பேட்டு இருப்பது கடல் சூழல் இருந்ததற்கான புவிவேதியியல் குறியீடு ஆகும், அதே நேரத்தில் கரையக்கூடிய இரு-இயைனி (divalent) மின்மவணுக்கள் (ions) வெளிவருவது, பனியாற்றின் அடியே உள்ள கனிமங்கள் நுண்ணுயிர்களின் வினைப்பாட்டால் ஆக்சிசனாக்கம் அடைதல் அல்லது எதிமின்னி உமிழ்வு நடைபெறக்கூடும் என நினைக்கின்றனர்.

டெய்லர் பனியாற்றின் அடியாழத்தே எவ்வாறு கடுங்குளிரில், ஒளிபுகமுடியாத ஆழத்தில், ஆக்சிசன் இல்லா சூழலில் உப்புநீரில் எவ்வாறு மில்லிய ஆண்டுகளாக நுண்ணுயிர்கள் வாழ்ந்திருந்தன என்று காட்டும் குறுக்குவெட்டுக் கருத்துப்படம். பட உருவாக்கம்: US National Science Foundation (NSF) ஐக்கிய அமெரிக்க அறிவியல் நிறுவகம்.

மேற்கோள்
--------

1. ↑  Ohio State University (2003-Nov-05). "Explanation offered for Antarctica's 'Blood Falls'". *ScienceDaily (Nov. 5, 2003)*. 2009-04-18 அன்று பார்க்கப்பட்டது. Check date values in: `|date=` (உதவி)
**குருதி முடிச்சு** அல்லது **உருளைக்கலன் முடிச்சு** என்பது நைலோனால் ஆன ஒரிழைக் கயிற்றுத் துண்டுகளை இணைப்பதில் சிறப்பாகப் பயன்படத்தக்க ஒரு முடிச்சு ஆகும். இத் தேவைக்காகப் பயன்படுத்தப்படும் பிற முடிச்சுக்கள் கயிற்றின் வலிமையைக் குறிப்பிடத்தக்க அளவு குறைப்பதைப் போலன்றி, இம் முடிச்சு கயிற்றின் பெரும்பகுதி வலிமையைத் தக்க வைத்துக்கொள்ள உதவுகிறது. இது வீச்சுக் கயிற்று மீன்பிடித்தலில் பரவலாகப் பயன்பட்டு வருகிறது.

குருதி முடிச்சை முடியும்போது, தொடுக்கவேண்டிய இரண்டு கயிறுகளையும் 6-8 சதம மீட்டருக்கு ஒன்றின் மீதொன்றாகப் பொருந்தியிருக்கும்படி எதிரெதிர்த் திசையில் வைக்கப்படும். ஒரு கயிற்றின் குட்டை முனை மறு கயிற்றைச் சுற்றி 4-6 சுற்றுக்கள் சுற்றப்படும். எஞ்சிய பகுதியின் முனையைத் திருப்பிக் கொண்டுவந்து சுற்றுத் தொடங்கிய இடத்துக்கு முன் இரு கயிறுகளுக்கும் இடையே செருகப்படும். இதைபோலவே மற்றக் கயிற்றின் குட்டை முனையையும் முதல் கயிற்றில் 4-6 தடவைகள் சுற்றி எஞ்சிய முனையைப் பின்னால் கொண்டுவந்து முன்னர் செருகிய முனைக்குப் பக்கத்திலேயே எதிர்த்திசையில் செருகப்படும். கயிறுகள் ஈரமாக்கப்பட்டு இரண்டு கயிறுகளினதும் நீளமான முனைகளைப் பிடித்து இழுப்பதன் மூலம் இறுக்கப்படும்.

குறிப்புகள்
-----------

இவற்றையும் பார்க்கவும்
----------------------

* முடிச்சு
* முடிச்சுக்களின் பட்டியல்

வெளியிணைப்புக்கள்
-----------------

* குருதி முடிச்சின் அசைவூட்டிய படம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Tomobella|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***தோமோபெல்லா*** என்பது மடகாசுகர் குதிக்கும் சிலந்தி பேரினம் ஆகும். இதனை 2009-ல் டி. சாட்சு & என். சார்ப் என்பவர்களால் முதலில் விவரிக்கப்பட்டது. ஆகத்து 2019[update] வரை இப்பேரினத்தின் கீழ் இரண்டு சிற்றினங்கள் மட்டுமே வகைப்படுத்தப்பட்டன. இவை மடகாசுகரில் மட்டுமே காணப்படுகின்றன.

சிற்றினங்கள்
------------

*தோமோபெல்லா* பேரினத்தின் கீழ் வகைப்படுத்தப்பட்ட சிற்றினங்கள்

*தோமோபெல்லா அந்தாசிபெ*

*தோமோபெல்லா பாட்சி*

மேற்கோள்கள்
-----------

1. ↑  Szűts, T.; Scharff, N. (2009). "Revision of the living members of the genus *Tomocyrba* Simon, 1900 (Araneae: Salticidae)". *Contributions to Natural History* **12**: 1337–1372.
2. ↑  Gloor, Daniel; Nentwig, Wolfgang; Blick, Theo; Kropf, Christian (2019). *Gen. Tomobella Szüts & Scharff, 2009*. Natural History Museum Bern. doi:10.24436/2.. பார்த்த நாள்: 2019-09-27.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2014023
* BioLib: 964307
* EoL: 21707863
* GBIF: 2177600
* iNaturalist: 420640
* IRMNG: 1478703
* ITIS: 873227
* என்.சி.பி.ஐ: 1560459
* WSC: urn:lsid:nmbe.ch:spidergen:03956

 |
ஒரு கடை.
தமிழகக் கிராம மளிகைக்கடையும், தள்ளுவண்டி வளையல் கடையும்
**கடை** (About this soundஒலிப்பு (உதவி·தகவல்)) என்பது ஒரு குறிப்பிட்ட நிலையான இடத்தில் சில்லறை வணிகத்தில் ஈடுபட்டுள்ள ஒரு சிறிய நிறுவனத்தைக் குறிக்கும். கடைகள் மக்களுக்குத் தேவையான பொருட்களை நேரடியாக அவர்களுக்கு விற்பனை செய்கின்றன. கடைகளில் பொருட்களை விற்பது மட்டுமன்றி வாடிக்கையாளருக்கு அவர்கள் வாங்கும் பொருட்களை அவர்கள் வீடுகளிலேயே விநியோகிக்கும் சேவைகளையும் செய்வதுண்டு.

கடைக்காரர்கள் பொருட்களை, உற்பத்தியாளரிடம் இருந்தோ, இறக்குமதியாளரிடம் இருந்தோ நேரடியாக வாங்குவர், அல்லது மொத்த வணிகர்களிடமிருந்து வாங்கி சிறிய அளவில் வாடிக்கையாளருக்கு விற்பர். உற்பத்திப் பொருட்களின் விநியோகச் சங்கிலியில் சில்லறை வணிக நிலையங்களான கடைகளே கடைசிப்படியில் உள்ளன. உற்பத்திகளைச் சந்தைப்படுத்துவோர், தங்களுடைய விநியோக உத்திகளில் சில்லறை வணிகத்தையும், அதனை நடைமுறைப்படுத்தும் கடைகளையும் இன்றியமையாத ஒரு பகுதியாக நோக்குவதால், உற்பத்தியாளர்கள் கடைக்காரர்களை ஊக்குவிப்பதற்கான பல நடவடிக்கைகளை எடுக்கின்றனர். பொருட்களைக் கடைகளுக்கே கொண்டுவந்து விநியோகம் செய்தல், கடன் வசதிகள், விளம்பரத்துக்குரிய பரிசுப் பொருட்கள் வழங்குதல் என்பவை இவற்றுள் அடக்கம்.
**கடைக்குட்டி சிங்கம்** (Kadaikutty Singam), பாண்டிராஜ் இயக்கத்தில், 2டி என்டேர்டைன்மென்ட் சார்பில் சூர்யா தயாரிப்பில் 2018 ஆம் ஆண்டு வெளியான தமிழ்த் திரைப்படமாகும். கார்த்திக், சாயிஷா, அர்த்தனா பினு ஆகியோர் நடித்துள்ளனர். இத்திரைப்படம் டி. இமானின் இசையில் வேல்ராஜின் ஒளிப்பதிவில், உருவாகியுள்ளது. இத்திரைப்படம் தெலுங்கில் *சின்ன பாபு* என்னும் பெயரில் வெளியாகியுள்ளது. இத்திரைப்படமானது சூலை 13, 2018 அன்று வெளியானது.

நடிப்பு
-------

* கார்த்திக் - குணசிங்கம்
* சாயிஷா - இனியா
* அர்த்தனா பினு - பிரியதர்ஷினி
* சத்யராஜ் - ரணசிங்கம்
* பிரியா பவானி சங்கர் - பூம்பொழில் செல்லம்மா
* பானுப்ரியா - பஞ்சவன் மாதேவி
* விஜி சந்திரசேகர் - வனவன் மாதேவி
* பொன்வண்ணன் - தில்லியநாயகம்
* சூரி - சிவகமியன் செல்வன்

படப்பணிகள்
----------

கார்த்திக் முன்னணிப் பாத்திரத்தில் நடிக்கும் இப்படத்தின் தயாரிப்பாளர் சூர்யா 2017இல் இயக்குநர் பாண்டிராஜூடன் இத்திரைப்படத்திற்கான ஒப்பந்தத்தை மேற்கொண்டனர். நவம்பர் 9, 2017இல் சென்னையில் இத்திரைப்படத்தின் படப்பிடிப்பு, படக்குழுவினருடன் தொடங்கியது. 2018 இன் தொடக்கத்தில் இப்படத்தின் படப்பிடிப்பிற்காக படக்குழுவினர் தென்காசிக்குச் சென்றனர். தியாகராய நகரிலுள்ள நடிகை மனோராமாவின் இல்லத்தில் இப்படத்திற்காக சில காட்சிகளைப் படமாக்கியுள்ளனர்.

சான்றுகள்
---------

1. ↑
2. ↑
3. ↑  "தெலுங்கில் மாஸ் ஓபனிங் கொடுத்து, தெலுங்கு நடிகர்களையே கதிகலங்க வைத்த கார்த்தி!!". தமிழ் சமயம்
4. ↑
5. ↑  "காப்பகப்படுத்தப்பட்ட நகல்". 2017-11-09 அன்று மூலம் பரணிடப்பட்டது. 2018-02-27 அன்று பார்க்கப்பட்டது.
6. ↑
7. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *கடைக்குட்டி சிங்கம்*
**என் தமிழ்மொழி மேல் உனக்கேனிந்தக் கொலைவெறிடா** அல்லது **தமிழ்க் கொலைவெறி... யாழ். பதிப்பு** (*Tamil Kolaiveri*) என்பது வொய் திஸ் கொலவெறி டி பாடலை தழுவி யாழ்ப்பாணக் கலைஞரான எஸ். ஜெறி ஸ்ராலின் அதே மெட்டில் பாடப்பட்ட கவர் பாடலாகும். இப்பாடல் 2012ஆம் ஆண்டு சனவரி முதலாம் திகதி யூடியூப் இணையத்தளத்தில் யாழ் மியூசிக் நிறுவனத்தால் வெளியிடப்பட்டது.

இந்தப் பாடலுக்கான வரிகளையும் எஸ். ஜெறி ஸ்ராலின் எழுதியுள்ளார். படப்பிடிப்பை வர்ணனும் தொகுப்பை அமலனும் மேற்கொண்டுள்ளார்கள். இப்பாடல் இணையத்தளத்தில் வெளியாகி 3 நாட்களுக்குள் யூடியூபில் மட்டும் 1 இலட்சத்து 24 பேருக்கு மேல் பார்த்தார்கள். திசம்பர் இருபத்தைந்தாந் திகதி வரை இப்பாடலை 393,915 பேர் பார்த்துள்ளனர். இதற்கு அடுத்ததாகக் காதல் மொழி என்ற பாடலையும் எஸ். ஜெறி ஸ்ராலின் பாடியுள்ளார்.

வொய் திஸ் கொலவெறி டி
--------------------

தமிங்கிலம் என்ற ஆங்கிலம் கலந்த நடையில் பாடப்பட்ட வொய் திஸ் கொலவெறி டி என்ற பாடலை விமர்சித்துள்ளதுடன் தமிழ் மொழியின் பெருமைகளையும் தமிழுக்குப் பெருமை சேர்த்தவர்களையும் இப்பாடலில் எஸ். ஜே. ஸ்ராலின் குறிப்பிட்டுள்ளார்.

மேற்கோள்கள்
-----------

1. ↑  தமிழ் கொலைவெறி (யாழ்ப்பாணம்)
2. ↑  தமிழ்க் கொலைவெறி உயர் வரையறுத்தல் (யாழ்ப்பாணப் பதிப்பு)
3. ↑  *என் தமிழ்மொழி மேல் உனக்கேனிந்த கொலைவெறிடா...*, ஸ்ராலினுடன் நேர்காணல் கண்டவர்: அஸ்வின், வீரகேசரி வாரமஞ்சரி, சனவரி 21, 2012
4. ↑  காதல் மொழி-காதல் மொழி
5. ↑  தமிழ்க் கொலைவெறி உயர் வரையறுத்தல் (யாழ் பதிப்பு)
*நீங்கள் களப்பிரர்களை வென்ற கடுங்கோன் 6-7ஆம் நூற்றாண்டு என்ற பாண்டிய மன்னனை பார்க்க வந்திருந்தால் அக்கடுரைக்கு செல்லவும்.*
**கடுங்கோன்** என்பவன் சடைச்சங்கத்தின் இறுதியில் வாழ்ந்த அரசனாக கருதப்படும் பாண்டிய மன்னனாவான்.

அகப்பொருள்
----------

இறையனார் அகப்பொருளுரையில் குமரிக் கண்டத்திலிருந்த தென்மதுரையில் முதற் சங்கம் நடைபெற்று வந்தது. சிவபெருமான், அகத்தியனார், முருகக் கடவுள், முரஞ்சியூர் முடி நாகனார், குபேரன் முதலாய 549 புலவர் அதன்கண் அமர்ந்து தமிழ் வளர்த்தனர். அச்சங்கத்துடன் தொடர்பு கொண்டிருந்த புலவர்களின் எண்ணிக்கை 4449. அவர்கள் பரிபாடல்கள் பலவற்றையும், முதுநாரை, முதுகுருகு, களரியாவிரை என்ற நூல்களையும் இயற்றினார்கள். இந்தத் தலைச் சங்கம் தொடர்ந்து 4440 ஆண்டுகள் நடைபெற்றது. காய்சின வழுதி முதலாகக் '**கடுங்கோன்** ஈறாகப் பாண்டிய மன்னர் 89 பேர் இச்சங்கத்தைப் பாதுகாத்து வந்தார்கள். அக்காலத்தில் எழுந்த நூல்களுக்கு இலக்கணமாக இருந்த நூல் அகத்தியம் எனப்து போல் கூறப்பட்டுளது. அவ்வகப்பொருளில் கூறியிருப்பது உண்மையாக இருப்பின் இக்கடுங்கோனின் காலம் குறைந்த பட்சம் பொ.மு. 5500 வரை செல்லும்.

சின்னமனூர் செப்பேடுகள்
----------------------

சின்னமனூர் செப்பேடுகளில் சடைச்சங்கத்தை முடித்து வைத்த இக்க்டுங்கோனை முதல் அரசனாக கொண்டு பொ.பி. 10ஆம் நூற்றாண்டு பாண்டிய மன்னனான ராசசிம்மன் வரை பாண்டிய வம்ச வர்ணனை கூறப்பட்டுளது. இதை வைத்து அகப்பொருள் காலம் முதல் சின்னமனூர் செப்பேடு பொறித்த காலம் வரை சடைச்சங்கத்தை முடித்துவைத்தவன் கடுங்கோன் என்றே பாண்டியர்கள் கருதிவந்ததை அறியலாம்.

மேற்கோள்கள்
-----------

1. ↑
**ஜெயந்த் ராஜாராம் பாட்டீல்** (*Jayant Patil*) (பிப்ரவரி 16, 1962) ஒரு மகாராட்டிர அரசியல்வாதி ஆவார். இவர் தேசியவாத காங்கிரசு கட்சியின் மகாராட்டிர மாநிலத் தலைவராகவும், இசுலாம்பூர் சட்டமன்றத் தொகுதியின் தற்போதைய சட்டமன்ற உறுப்பினராகவும் உள்ளார்.

ஜெயந்த் பாட்டீல் சாங்லி மாவட்டத்தில் தேசியவாத காங்கிரசு கட்சியின் மூத்த தலைவர் ஆவார், அவர் தற்போது அக்கட்சியின் மாநிலத் தலைவராகவும், மகாராட்டிரா சட்டமன்றத்தில் அக்கட்சியின் குழுத் தலைவராகவும் உள்ளார். ஜெயந்த் பாட்டீல் சரத் பவாரின் மிகவும் விசுவாசமான சக ஊழியராகக் கருதப்படுகிறார். விலாஸ்ராவ் தேஷ்முக்கின் அமைச்சரவையில் நிதியமைச்சராக இருந்தவர் ஆவார். அதிக முறை மாநில நிதி அறிக்கையைத் தாக்கல் செய்தவர் என்ற சாதனையைப் படைத்துள்ளார். பிரித்விராஜ் சவானின் அமைச்சரவையில் ஊரக வளர்ச்சிக்கான அமைச்சராக இருந்தவர். 2008 மும்பை தாக்குதலுக்குப் பிறகு, அப்போதைய உள்துறை அமைச்சர் ஆர். ஆர். பாட்டீல், அதன் பிறகு, முதல்வர் அசோக் சவானின் அமைச்சரவையில் மாநில உள்துறை அமைச்சராகப் பொறுப்பேற்ற ஜெயந்த் பாட்டீல், சாங்லி மாவட்டத்தில் பல கூட்டுறவு சங்கங்கள் மூலம் கிராமப்புற பொருளாதாரத்தை மேம்படுத்தினார். இவர் 1990 ஆம் ஆண்டு முதல் இசுலாம்பூர் சட்டமன்றத் தொகுதியை சட்டமன்றத்தில் பிரதிநிதித்துவப்படுத்தி வருகிறார். இவரது தந்தை ராஜாராம்பாபு பாட்டீல் இந்திய தேசிய காங்கிரஸ் கட்சியின் மூத்த தலைவராக இருந்தார்.

மேற்கோள்கள்
-----------



1. ↑  "R R Patil back as Maharashtra Home Minister". *The Hindu* (ஆங்கிலம்). 2009-11-08. 2023-05-03 அன்று பார்க்கப்பட்டது.
2. ↑  "Walva Assembly Constituency Election Result - Legislative Assembly Constituency". *resultuniversity.com*. 2023-05-03 அன்று பார்க்கப்பட்டது.
3. ↑  "Jayant Patil in Islampur Election Results 2019". *News18* (ஆங்கிலம்). 2019-10-24. 2023-05-03 அன்று பார்க்கப்பட்டது.
கடும்பாடி சின்னம்மன் கோவில் தமிழ்நாட்டின், சென்னை மாநகரம், சைதாப்பேட்டை மேற்கு, ஜெயராம் செட்டி தெருவில் அமைந்துள்ள அம்மன் கோவிலாகும். கடும்பாடி சின்னம்மன் சுயம்பு வடிவில் இருக்கும் இக்கோவில் சுமார் 400 ஆண்டுகள் பழமையானதாகக் கருதப்படுகிறது.  சின்னம்மனை இப்பகுதியில் வசிக்கும் மக்கள் குலதெய்வமாகவும், இஷ்ட தெய்வமாகவும் காவல் தெய்வமாகவும் கருதி வழிபாட்டு வருகின்றனர்.

கோவில் அமைப்பு
--------------

கிழக்குப் பார்த்து அமைந்துள்ள கோவிலின் இராஜகோபுரம் மூன்று நிலைகள் கொண்டது. கோபுர நுழைவாயிலை ஒட்டி வலப்புறத்தில் மதுரைவீரனுக்கும், இடப்புறத்தில் காத்தவராயனுக்கும் சன்னதிகள் உள்ளன. முன் மண்டபத்தில் கொடிமரம், பலிபீடம், சிம்ம வாகனம் ஆகியவற்றைக் காணலாம். இக்கோவிலின் தல விருட்சம் வேப்பமரம் ஆகும். பக்தர்கள் இம்மரத்திற்கு மஞ்சள் சரடு கட்டி வேண்டிக்கொள்வது வழக்கம். இங்கு பலகாலமாக இருந்து வரும் பனைமரத்தையும் காணலாம். வெளிப்பிரகாரத்தில் புற்று அமைந்துள்ளது. மிகவும் சக்தி வாய்ந்தது என்று கருதி மக்கள் புற்றுக்கு பால் மற்றும் முட்டை படைத்து வழிபடுகிறார்கள். வரசித்தி விநாயகர், கன்னிமார் மற்றும் அண்ணமார் சுவாமி ஆகிய தெய்வங்கள் தனி சன்னதி கொண்டுள்ளனர்.

இக்கோவிலின் மூலவரான கடும்பாடி சின்னம்மன் கருவறையில் குடிகொண்டுள்ளார். வெளிப்பிரகாரத்தில் அமைந்துள்ள புற்று சின்னம்மனின் மற்றொரு சன்னதியாகும்.

வழிபாடுகள்
----------

செவ்வாய், வெள்ளி மற்றும் ஞாயிற்றுக்கிழமைகளில் மூலவர் சன்னதியில் நடைபெறும் பாலபிஷேகத்தையும், வெள்ளிக்கிழைகளில் மதியம் 12 மணிக்கு (ராகு காலம் நிறைவுறும் நேரம்) அம்மனுக்கு நடைபெறும் சிறப்பு அபிசேகத்தையும் காண ஏராளமான பக்தர்கள் இக்கோவிலுக்கு வருவதுண்டு. இக்கோவிலில் வழங்கப்படும் சங்கு தீர்த்தம் அம்மை நோய்க்கும், உப்பு வாங்கி செலுத்துதல் சரும நோய்க்கும் பரிகாரமாக அமைவதாக பக்தர்களிடையே நம்பிக்கை நிலவுகிறது.

திருவிழா
--------

ஆடி மாதம், ஆடி அமாவாசைக்குப் பிறகு வரும் வெள்ளிக் கிழமை தொடங்கி பத்து நாட்கள் இக்கோவிலின் பிரமோற்சவம் சிறப்பாக நடைபெறுகிறது. இந்தத் திருவிழாவின் 9 ஆம் நாளன்று பக்தர்கள் அம்மனுக்குப் புடவை சார்த்தியும், பொங்கலிட்டும், கூழ் வார்த்தும், பால்காவடி எடுத்தும், அலகு குத்திக் கொண்டும், தீச்சட்டி எடுத்தும் தங்கள் நேர்த்திக்கடனை செலுத்துகிறார்கள். கார்த்திகை மாதத்தில் 108 சங்காபிசேக பூசை நடைபெறுகிறது.

கோவில் நேரம்
------------

காலை 9 மணி முதல் பகல் 1 மணி வரை மாலை 4 மணி முதல் இரவு 8 மணி வரை

மேற்கோள்கள்
-----------

1. 1 2 3 4 5 6  கடும்பாடி சின்னம்மன் ஆலயம் - சைதாப்பேட்டை மாலைமலர் மலர்24 ஜூலை 2019
2. 1 2 3 4 5  அருள்மிகு கடும்பாடி சின்னம்மன் திருக்கோயில் தினமலர் கோயில்கள்
3. 1 2 3  தினம் ஒரு திருத்தலம் : சுயம்பு வடிவில் அம்மன்... விஷேசமான புற்று செய்தி புனல் ஜூன் 26, 2022
4. ↑  சங்கு தீர்த்தம் அருமருந்தாக விளங்குகிறது என்பது பக்தர்களின் நம்பிக்கையாகும். தினத்தந்தி மார்ச் 9, 2021

வெளி இணைப்புகள்
---------------

* Arulmigu Kadumbadi Chinnamman Temple - Saidapet, Chennai | Aalaya Dharisanam | Vasanth TV YouTube
* மேற்கு சைதாப்பேட்டை கடும்பாடி சின்னம்மன் சிறப்பு வழிபாடு Jaya Plus YouTube
* கடும்பாடி சின்னம்மன் திருக்கோவில் | Kadumbadi Chinnamman Temple | Mannin Samigal Makkal TV YouTube
**கார்டெல் ஹல்** ( Cordell Hull அக்டோபர் 2, 1871  –  ஜூலை 23, 1955) டென்னசியில் பிறந்த ஓர் அமெரிக்க அரசியல்வாதி ஆவார். இவர் மிக நீண்ட காலம் அமெரிக்க வெளியுறவுத்துறை செயலாளராக அறியப்பட்டார், இரண்டாம் உலகப் போரின் போது ஜனாதிபதி பிராங்க்ளின் ரூஸ்வெல்ட்டின் நிர்வாகத்தில் 11 ஆண்டுகள் (1933-1944) இந்தப் பதவியை வகித்தார். ஐக்கிய நாடுகள் சபையை நிர்வகிப்பதில் இவரின் பங்களிப்பிற்காக 1945 ஆம் ஆண்டில் ஹல் அமைதிக்கான நோபல் பரிசைப் பெற்றார், மேலும் இவரை குடியரசுத் தலைவரான ரூஸ்வெல்ட் "ஐக்கிய நாடுகளின் தந்தை" என்று குறிப்பிடப்பட்டார். [1]

டென்னசி ஒலிம்பஸில் பிறந்த இவர், கம்பர்லேண்ட் ஸ்கூல் ஆஃப் லாவில் பட்டம் பெற்ற பிறகு தனது தொழில் வாழ்க்கையைத் துவங்கினார். அவர் டென்னசி பிரதிநிதிகள் சபை தேர்தலில் வெற்றி பெற்றார் மற்றும் எசுப்பானிய-அமெரிக்க போரின் போது கியூபாவில் பணியாற்றினார். அவர் 1907 முதல் 1921 வரை மற்றும் 1923 முதல் 1931 வரை அமெரிக்க பிரதிநிதிகள் சபையில் டென்னஸியைப் பிரதிநிதித்துவப்படுத்தினார். ஹவுஸ் வேஸ் அண்ட் மீன்ஸ் கமிட்டியின் உறுப்பினராக, ஹல் 1913 ஆம் ஆண்டின் வருவாய் சட்டத்தையும், 1916 ஆம் ஆண்டின் வருவாய் சட்டத்தையும் நிறைவேற்ற உதவினார். 

ஹல் 1930 இல் நடைபெற்ற ஆட்சிக் குழுத் தேர்தலில் வெற்றி பெற்றார், ஆனால் 1933 இல் ஆட்சிக் குழுவில் இருந்து தனது பதவியினை ராஜினாமா செய்தார். லத்தீன் அமெரிக்க விவகாரங்களில் அமெரிக்க தலையீட்டைத் தவிர்க்க முயன்றார். உடல்நலக் குறைவு காரணமாக 1944 இல் ஹல் மாநில செயலாளர் பதவியை ராஜினாமா செய்தார். 

ஹல் கீழவையில் (1907-1921 மற்றும் 1923-1931) பதினொரு முறை பணியாற்றினார் மற்றும் 1913 மற்றும் 1916 ஆம் ஆண்டு கூட்டாட்சி வருமான வரிச் சட்டங்களையும் 1916 இன் பரம்பரை வரியையும் உருவாக்கினார். 1920 இல் தேர்தல் தோல்வியின் பின்னர், ஹல் ஜனநாயக தேசியக் குழுவின் தலைவராக பணியாற்றினார். பின்னர் 1930 இல் மேலவையில் தேர்ந்தெடுக்கப்பட்டார், ஆனால் 1933 இல் மாநில செயலாளராக நியமிக்கப்பட்ட பின்னர் தனது பதவியினை ராஜினாமா செய்தார். மேலைவையில் இவர் 30 ஆண்டுகள் பணியாற்றினார். 

1933 ஆம் ஆண்டில், ஹல் குடியரசுத் தலைவர் பிராங்க்ளின் டி. ரூஸ்வெல்ட்டின் மாநிலச் செயலாளராக நியமிக்கப்பட்டார். அவர் ஓய்வு பெறும் வரை 11 ஆண்டுகள் அங்கு பணியாற்றினார். ஐக்கிய நாடுகள் சபையை உருவாக்குவதில் முக்கிய நபர்களில் ஒருவராகத் திகழ்ந்தார். 1943 ஆம் ஆண்டில் ஐக்கிய நாடுகளின் பட்டயத்தினை உருவாக்கினார். உடல்நலம் சரியில்லாததால் நவம்பர் 30, 1944 அன்று அவர் மாநில செயலாளர் பதவியை ராஜினாமா செய்தார்.

ஆரம்பகால வாழ்க்கை மற்றும் கல்வி
-------------------------------

கோர்டல் ஹல் டென்னசி, ஒலிம்பஸில் ஒரு மரக் கட்டை குடிலில் பிறந்தார், இது இப்போது டென்னசி, பிக்கெட் கவுண்டியின் ஒரு பகுதியாக உள்ளது. அவர் வில்லியம் பாசல் ஹல் (1840-1923) மற்றும் மேரி எலிசபெத்தின் ஐந்து மகன்களில் மூன்றாவது மகனாகப் பிறந்தார். அவரது சகோதரர்களுக்கு ஓரெஸ்டெஸ் (1868), சனடியஸ் (1870), வயோமிங் (1875) மற்றும் ராய் (1881) என்று பெயரிடப்பட்டது.

சான்றுகள்
---------

1. ↑  Hulen, Bertram D. (1946-10-25). "Charter Becomes 'Law of Nations', 29 Ratifying It". *த நியூயார்க் டைம்ஸ்*: p. 1.. பார்த்த நாள்: May 5, 2014.
**கடைசி விவசாயி** (*Kadaisi Vivasayi*) 2022 இல் வெளிவந்த இந்திய தமிழ்த் திரைப்படமாகும். 
இத்திரைப்படத்தை எம். மணிகண்டன் எழுதி, ஒளிப்பதிவு செய்து, இயக்கியிருந்தார். திரைப்படத்தில் எண்பத்தைந்து வயது விவசாயி நல்லாண்டியுடன், விஜய் சேதுபதி, யோகி பாபு, முனீஸ்வரன் ஆகியோர் நடித்திருந்தனர்.  ஈரோஸ் இன்டர்நேஷனல் தயாரித்த இத்திரைப்படம்  2022 பெப்ரவரி 11 அன்று வெளியிடப்பட்டது.

கதைச்சுருக்கம்
--------------

கரிசல் நிலத்தில் ஒரு சிற்றூர். அந்த ஊரிலிருந்த வேளாண் நிலத்தை விற்றுவிட்டு வெளியேறிய மக்கள் இருபது ஆண்டுகளுக்குப் பிறகு குலதெய்வத்தை வழிபட வருகின்றனர். குலதெய்வ வழிபாட்டில் இருக்கும் நம்பிக்கைகளை கடைபிடித்தே ஆகவேண்டிய கட்டாயம் உள்ளது. வழிபாட்டுக்காக ஒரு மரக்கால் புது நெல் தேவைப்படுகிறது. ஆனால் நிலத்தை அனைவரும் வீட்டு மனை விற்பனையாளர்களிடம் விற்றுவிட்ட நிலையில், ஒரே ஒரு கடைசி மூத்த விவசாயி மட்டும் ஒரு துண்டு நிலத்தில் விவசாயம் செய்து வருகிறார். அவரிடம் ஒரு மரக்கால் புதுநெல்லுக்காக ஊர் மக்கள் வேண்டி நிற்கின்றனர். அதை விளைவிக்க அந்த விவசாயி படும் பாடே கதையாகும்.

நடிகர்கள்
---------

* நல்லாண்டி
* விஜய் சேதுபதி
* யோகி பாபு
* முனீஸ்வரன்
* ரைச்சல் ரபேக்க பிலிப்

மேற்கோள்கள்
-----------

1. 1 2  "கடைசி விவசாயி". *Virakesari.lk* (ஆங்கிலம்). 2019-01-01 அன்று பார்க்கப்பட்டது.
2. ↑  "Vijay Sethupathi-starrer Kadaisi Vivasayi to release February 11". *Orissa Post*. 30 January 2022.
**கீழப்பாட்டம்** கிராமம் தமிழ் நாட்டில், திருநெல்வேலி மாவட்டத்தில் பாளையங்கோட்டைக்கு மிக அருகில், தாமிரபரணி நதிக் கரையின் தென்பகுதியில் அமைந்துள்ளது. அருகே, மணப்படைவீடு, திருமலைக் கொழுந்துபுரம், கான்சா(கிப்) புரம்,தோணித்துறை, மருதூர் அணைக் கட்டு பகுதிகள் தாமிரபரணி நதிக் கரையின் தென்பகுதியில் அமைந்துள்ளன. சீவலப்பேரி, குப்பக்குறிச்சி, கலியாவூர் பகுதிகள் தாமிரபரணி நதிக் கரையின் வடபகுதியில் அமைந்துள்ளன. வடகரையில் சீவலப்பேரி மற்றும் குப்பக்குறிச்சிக்கிடையே குற்றாலத்தில் அருவியாக பாயும் தாமிரபரணியின் துணை நதியான சிற்றாறு தாமிரபரணியோடு கலக்கிறது. இவ்விடத்தில் புகழ் பெற்ற சுடலை மாடசாமி கோவிலும், துர்க்கையுடன் எழுந்தருளியுள்ள பெருமாள் கோவிலும் சீவலப்பேரியில் அமைந்துள்ளது குறிப்பிடத்தக்கது.

குறுமண் எனும் , மண்பாண்டங்கள் செய்யவும் செங்கல் அறுக்கவும் பயன்படும் மண் வகை கிடைக்கிறது. சுற்றிலும் வயல் வெளிகள் வனப்பகுதிகள் சூழ்ந்து அமைந்துள்ளது. ஆறு, குளம், வாய்க்கால், கிணறு என நீர்நிலைகளை கொண்டுள்ளது. இதனால் இப்பகுதி எப்போதும் பசுமையாகவும் குளிர்ந்தும் காணப்படும். மேலப்பாட்ம் குன்று பின்னனியில் அமைந்துள்ளது இக்கிராமத்திற்கு மேலும் அழகு சேர்ப்பதாகும். இக்கிராமத்தில் திருத்து, கொம்பந்தன்பாறை, அவனாப்பேரி மற்றும் அண்ணாநகர் சிறு கிராம பகுதிகளும் அடங்கும். அழகான கிராமமாக இருந்தாலும் இயற்கை வளங்களை அணுபவிப்பதில் ஏற்பட்ட போட்டியால் சில காலம் அமைதியை இழந்திருந்தது.

பல அரசு அதிகாரிகள், அரசியல்வாதிகளை இக்கிராமம் தந்திருந்தாலும், பல்கலைக் கழகப் பேராசிரியர் திரு.மா.ஆறுமுகம் மற்றும் அரசியல்வாதி திரு.வீ.கருப்பசாமிப்பண்டியன் ஆகியோர் குறிப்படத்தக்கவர்கள்.
***என் பெயர் இராமசேஷன்*** என்பது எழுத்தாளர் ஆதவன் எழுதிய ஒரு தமிழ்ப் புதினம். இதன் முதல் பதிப்பை இமயப் பதிப்பகம் 1980ம் ஆண்டு வெளியிட்டது. இப்புதினம் வித்தாலி பூர்ணிக்காவால் உருசிய மொழியில் மொழி பெயர்க்கப்பட்டு ஒரு லட்சம் படிகள் விற்பனையானது.

உயிர்மை பதிப்பகம் 2006 ஆம் ஆண்டு இதனை மீண்டும் வெளியிட்டது. மொத்தம் 199 பக்கங்கள் கொண்ட இப்புதினம் மூன்று பகுதிகளாகப் பிரிக்கப்பட்டுள்ளது. முதல் இரண்டு பகுதிகளும் தலா 90 பக்கங்களைக் கொண்டுள்ளன. மூன்றாவது பகுதி எட்டு பக்கங்களைக் கொண்டுள்ளது.

கதையின் சுருக்கம்
-----------------

உயிர்மைப் பதிப்பின் பின்பக்கக் குறிப்பு:

> 
> ஒரு நகர்ப்புற, மத்தியதர இளைஞன், ராமசேஷன் கண்களின் வழியே நவீன வாழ்க்கையின் பாசாங்குகளும் முகமூடிகளும் வேட்கைகளும் சித்திரக்கப்படுகிறது. சுயநிரூபணத்திற்கான பரிதவிப்பும் அடையாளத் தேடலும் கொண்ட இளமையின் வண்ணமும் உங்கள் மீதும் பூசப்படுகிறது.
> 
> 
> 

ராமசேஷன் நடுத்தரவர்க்க பிராமண குடும்பத்தில் பிறந்தவன். அப்பா சாது. பெண்கள்தான் குடும்பத்தில் ஆட்சி செலுத்துகிறார்கள். ராமசேஷன் பொறியியல் கல்லூரி படிக்கின்றான். அப்போது அவனுக்கு சில பெண்கள் அறிமுகம் ஆகின்றார்கள். வேறு தரமான ஆண்கள் நண்பர்களும் விரோதிகளுமாக ஆகின்றார்கள். ஒரு பேராசிரியர், எழுத்தாளர், திரைப்பட இயக்குநர் எல்லாரையும் நெருக்கமாகத் தெரிய வாய்ப்பு கிடைக்கிறது. மக்கள் அனைவருமே முகமூடிகளை அணிந்து கொண்டு தங்கள் உறவுகளையும், உணர்வுகளையும் அணுகுகிறார்கள். அந்த முகமூடிகள் எவை, ஏன் அப்படிச் செய்கிறார்கள் என்று ஒரு மெல்லிய நகைச்சுவை இழையோடு கதை உள்ளது.

மேற்கோள்கள்
-----------

1. ↑  En Peyar Raamaseshan in goodreads.com
**கொக்கரை**, காளை மாட்டுக் கொம்பால் செய்யப்படும் காற்றுக்கருவி ஆகும். இது சிவாலயங்களில் பூசைகளின் போது ஊதப்படும் கொக்கரை மற்றும் பழங்குடி காணிக்காரர்களின் கொக்கரை என இரண்டு வகைப்படும். நீண்டு நெளிந்த ஒரு காளை மாட்டுக் கொம்பினால் செய்யப்படும் இசைக்கருவியே கொக்கரை எனப்படும். சிலர் மாட்டுக் கொம்பின் அடி, நுனி, இடைப்பகுதியில் பித்தளைப் பூண் போட்டு அலங்கரித்தும், நுனிப்பகுதியை சற்று சீவி ஊதும் வடிவம் செய்திருக்கிறார்கள். இது எக்காளத்தை விட சிறியதும், சன்னமான ஒலியெழுப்பும்.

மற்றொரு வகையான கொக்கரை தென்தமிழகத்தின் பாபநாசம் மற்றும், கேரள மலைப்பகுதியில் வாழும் பழங்குடிகளான காணிக்காரர் பயன்படுத்தும் கொக்கரை.இது ஒன்றரை அடி நீளம் கொண்ட இரும்புக்குழல் வடிவத்தில் இருக்கும். இதன் மேல்பகுதியில் குறுக்குவாட்டத்தில் பல கோடுகள் கிழிக்கப்பட்டிருக்கும். அக்குழலோடு சங்கிலியால் ஒரு இரும்புக்கம்பி பிணைக்கப்பட்டிருக்கும். குழலை கையில் பிடித்துக்கொண்டு அந்த கம்பியால் கோட்டுப்பகுதியை உரசும்போது ஒருவித மெய்சிலிர்க்கும் இசை எழும்புகிறது.

கொக்கரை பயன்பாட்டுக் கோயில்கள்
------------------------------

சிவன் கோயில்களில் கொக்கரை வாத்தியம் பயன்பாடு அருகி வருகிறது. தற்போது திருவாரூர் தியாகராஜர் கோயில் மற்றும் சில சிவன்/முருகன் கோவில்களில் சிவ வாத்திய குழுவினர் மாட்டுக் கொம்பாலான கொக்கறையை இசைக்கிறார்கள். தமிழகத்தின் பாபநாசம், கேரள மலைப்பகுதியில் வாழும் பழங்குடிகளான காணிக்காரர்கள் இரும்பாலான கொக்கறையை இசைக்கிறார்கள்.

சைவ இலக்கியங்களில் கொக்கரை
--------------------------

சைவத் திருமுறைகளில் பலவிடங்களில் கொக்கரை பற்றிய குறிப்புகள் உள்ளன. 3,4,5,6,7 மற்றும் 11-ஆம் திருமுறைகளில் கொக்கரை இசைக் கருவி இடம் பெற்றுள்ளது. கந்தபுராணத்தில் பல இடங்களிலும் திருப்புகழில் சில இடங்களிலும் கொக்கரை பற்றிய குறிப்புகள் உள்ளது.

இதனையும் காண்க
--------------

* தமிழர் இசைக்கருவிகள் பட்டியல்

மேற்கோள்கள்
-----------

1. ↑  கொக்கரை

வெளி இணைப்புகள்
---------------

* கொக்கரை இசை காணொளி
* Collection of Kailaya Vathyam - காணொளி]
* Kokkarai ( Horn ) - காணொளி

|  |  |
| --- | --- |
| தொகு | **தமிழிசைக் கருவிகள்** |
| தோல் கருவிகள் | ஆகுளி | உறுமி | தவில் | பறை | மிருதங்கம் | மத்தளம் | பெரும்பறை | பஞ்சறை மேளம் | முரசு | தமுக்கு | பேரிகை | பம்பை | மண்மேளம் | கஞ்சிரா | ஐம்முக முழவம் | கொடுகொட்டி (அல்லது) கிடிகிட்டி

---

 |
| நரம்புக் கருவிகள் | வீணை | யாழ் | தம்புரா | கோட்டு வாத்தியம் | கின்னாரம்

---

 |
| காற்றுக் கருவிகள் | கொம்பு | தாரை | நாதசுவரம் | புல்லாங்குழல் | சங்கு | மகுடி | முகவீணை| எக்காளம் |கொக்கரை

---

 |
| கஞ்சக் கருவிகள் | தாளம் | சேகண்டி | 

---

 |
| பிற | கொன்னக்கோல் | கடம் | 

---

 |
**மன்னங்காடு**  இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்தில் இருக்கும் ஒரு கிராமம் ஆகும்..

அமைவிடம்
--------

மன்னங்காடு அமைந்துள்ள பட்டுக்கோட்டை வட்டத்தின் தலைநகரான பட்டுக்கோட்டை நகரம் இவ்வூருக்கு மிக அருகில் உள்ள பெரிய பொருளாதார மையமாகும். தஞ்சாவூர் மாவட்டம் உள்ளடக்கிய எட்டு வருவாய்க் கோட்டங்களில் பட்டுக்கோட்டை வட்டம் ஒன்றாகும். மன்னங்காடு பட்டுக்கோட்டை நகரில் இருந்து நேராக கிழக்குத் திசையில் சுமார் 7 கிமீ தொலைவில் அமைந்துள்ளது.

பல்வேறு தரப்பு மக்களும் ஒருங்கிணைந்து வாழும் இவ்வூரில் பள்ளி, தபால், சாலை, குடிநீர், தகவல் தொடர்பு மற்றும் அனைத்து வசதிகளையும் பெற்றிருக்கிறது. மாநில நெடுஞ்சாலை இல. 66 இக்கிராமத்தின் நடுவில் வடக்கு தெற்கில் செல்கிறது.

அயல் கிராமங்கள்
---------------

கடல் மட்டத்திலிருந்து ஏறத்தாழ 25 மீட்டர் உயரத்தில் அமைந்துள்ள மன்னங்காடு கிராமம் தஞ்சை மாவட்டத்தின் தென் கோடியில் புவி வரைபடத்தில் 10º25’ வடக்கு & 79º23’ கிழக்கு எனும் அட்ச, தீர்க்கக் கோடுகள் இணையுமிடத்தில் உள்ளது. இக்கிராமத்தைச் சுற்றி பல வளமான கிராமங்கள் அமைந்துள்ளன. அவை, வடக்கிலிருந்து வலப்புற வரிசையில், காசாங்காடு, தெற்கு வாட்டாகுடி, அத்திவெட்டி, பிச்சினிக்காடு, தாமரங்கோட்டை, துவரங்குறிச்சி, கள்ளிக்காடு ஆகும். காட்டாறும் மற்றும் நீர்நிலைகளும் மன்னங்காடு கிராமத்திற்கு மேற்கிலும் கிழக்கிலும் அமைந்துள்ளதால் அப்பக்கங்களில் உள்ள கிராமங்களுக்கு நேரடி சாலை வழிகள் இல்லை. ஆயினும், வடக்கில் காசாங்காடு, தெற்கில் துவரங்குறிச்சி ஆகியவற்றுடன் சாலைத் தொடர்புகள் உள்ளன.

பரப்பளவு
--------

மன்னங்காடு கிராமத்தின் மொத்தப் பரப்பளவு, அரசு மதிப்பீட்டின்படி 620.4 எக்டேர் (1533 ஏக்கர், அல்லது உள்ளூர் வழக்கப்படி, 227.5 வேலி பரப்பளவு) ஆகும்.

மக்கள்தொகை
----------

2001 அரசு கணக்கெடுப்பின்படி மன்னங்காடு 2619 மக்களைக் கொண்டிருந்தது.

தொழில்
------

வேளாண்மையை முதன்மையாகக் கொண்ட இக்கிராமம் வளமான வண்டலும், நிலத்தடி நீரும், இயற்கை வடிகாலும் அமையப் பெற்றது. கிணறு, நீர்நிலைகளுடன் இணைந்து செயற்கையாக அமைக்கப்பட்ட வாய்க்கால் வழிகளும் பாசனம் மற்றும் உயிரினங்களுக்குத் தேவையான நீரையும் வழங்குகின்றன. இக்கிராமத்தின் மேட்டுப்பகுதிகளில் மக்கள் குடியிருப்பும், தாழ்வுப் பகுதிகளில் நீர்நிலைகளும், விளைநிலங்களும் உள்ளன. மக்கள் வசிக்கும் மேட்டுப்பகுதிகளில் தென்னை, மா, பலா, புளி, வாழை, எலுமிச்சை போன்ற புஞ்சை பயிர்களும், சுற்றியுள்ள நிலங்களில் நெல், வேர்க்கடலை, உளுந்து, சோளம் போன்ற நஞ்சை பயிர்களும் பருவதிர்க் கேற்றாற்போல் விளைவிக்கப்படுகின்றன.

மேற்கோள்
--------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "Official TN Government Map of Pattukottai Taluk". 2009-04-16 அன்று மூலம் பரணிடப்பட்டது. 2008-02-23 அன்று பார்க்கப்பட்டது.
5. 1 2

வெளி இணையதளம்
-------------

```
இச்சிற்றூரைப் பற்றிய மேல்விவரங்களுக்கு அனுகவும் www.mannankadu.org
```